钦定古今图书集成/历象汇编/岁功典/第087卷 > 陶唐氏
## 钦定古今图书集成/历象汇编/岁功典/第087卷 > 陶唐氏

### 帝尧命和叔宅朔方以正仲冬

按《书经虞书尧典》：“申命和叔，宅朔方，曰幽都，平在朔
易，日短星昴，以正仲冬。厥民隩，鸟兽氄毛。”

〈蔡传〉“日短，昼四十刻也。”星昴，西方白虎七宿之昴宿，冬至昏之中星也。亦曰：“正”者，冬至阴之极，子为正，阴之位也。又按：此冬至日在虚昏中，昴，今冬至日在斗昏中，壁中星不同者盖？天有三百六十五度四分度之一，岁有三百六十五日四分日之一；天度四分之一而有馀，岁日四分之一而不足，故天度常平运而舒，日“道常内转而缩。天渐差而西，岁渐差而东”，此岁差之由，唐一行所谓岁差者是也。古历简易，未立差法，但随时占候修改，以与天合。至东晋虞喜始以天为天，以岁为岁，乃立差以追其变，约以五十年退一度。何承天以为太过，乃倍其年，而又反不及。至隋刘焯取二家中数七十五年为近之，然亦未为精密也。因附著于此。